Pilihan raya kecil Bukit Gantang 2009

right
Pilihan Raya Kecil Bukit Gantang 2009  merupakan pilihan raya kecil yang akan diadakan pada 7 April 2009 di Parlimen Bukit Gantang, Perak. Kerusi Bukit Gantang kosong ekoran kematian penyandangnya, Roslan Shaharum, daripada PAS. Pengerusi SPR, Tan Sri Abdul Aziz Mohd Yusof mengumumkan 29 Mac 2009 merupakan hari penamaan calon manakala tarikh pilihan raya adalah 7 April 2009.Pilihan Raya Kecil Bukit Gantang, Bukit Selambau Serentak 7 April - Bernama Pilihanraya ini akan diadakan serentak dengan Pilihan raya kecil Bukit Selambau dan Pilihan raya kecil Batang Ai.

 Latar belakang 

Parlimen Bukit Gantang (P59) ini terdiri daripada 3 kawasan Dewan Undangan Negeri (DUN) iaitu DUN Kuala Sepetang (N31), DUN Changkat Jering dan DUN Trong. "PERAK: P59 - Bukit Gantang", undi.info. 17 Februari 2009 Yang menarik di kawasan ini adalah terdapat ADUN Changkat Jering menjadi ADUN Bebas apabila YB Mohd Osman Mohd Jailu mengisytiharkan dirinya keluar daripada Parti Keadilan Rakyat."PERAK: N14 -  Changkat Jering", Undi.infom 17 Februari 2008. Kerusi Bukit Gantang kosong berikutan YB Roslan dikatakan meninggal dunia pada 9 Februari 2009 di Batu Gajah, Perak dipercayai kerana serangan jantung semasa sedang menunggang basikal untuk ke farmasi.Bukit Gantang: SPR Tunggu Notis Dewan Rakyat - Bernama

Profil Parlimen
Pengundi
Sejarah pilihan raya
Jadual berikut merupakan rentetan pilihan raya di Bukit Gantang semenjak 1986:-
 Tahun  Ahli Parlimen  Parti  Lawan  Parti Lawan  Majoriti1986  Dato Dr Abdullah Fadzil Che Wan border|25px|BN BN-UMNO  Baharddin  Abd Latif border|25px|PAS PAS  6,9511990  Dato Dr Abdullah Fadzil Che Wan border|25px|BN BN-UMNO  Ustaz Azizan Mohamed Desa   border|25px|PAS PAS  7,2131995  Dato Dr Abdullah Fadzil Che Wan  border|25px|BN BN-UMNO  Abdullah Hudi Abdul Latif  border|25px|Semangat 46 Semangat 46  15,1541999 Dato Dr Abdullah Fadzil Che Wan  border|25px|BN BN-UMNO  Roslan Shaharum  border|25px|PAS PAS  5,1012004  Tan Lian Hoe  border|25px|BN BN-Gerakan  Lo' Lo' Mohamad Ghazali  border|25px|PAS PAS  6,702 2008  Roslan Shaharum  border|25px|PAS PAS  Azim Zabidi  border|25px|Barisan Nasional BN-UMNO  1,566 M. Morgan  BEBAS  

Calon bertanding

 Nama calon  Parti Ismail Safian  border|25px|Barisan Nasional Barisan Nasional-UMNO Datuk Seri Ir. Mohammad Nizar Jamaluddin  border|25px|PAS PAS Kamarul Ramizu Idris  BEBAS

Calon Barisan Nasional
Abdul Razak Baba, Anggota jawatankuasa (AJK) UMNO Bahagian Bukit Gantang turut menawarkan diri pada 18 Februari 2009 kerana yakin dengan kebolehan untuk memimpin, mengurus dan mentadbir yang ada pada dirinya yang merupakan ciri diperlukan oleh seorang wakil rakyat, selain berpengetahuan luas serta memahami masalah masyarakat Melayu, Cina dan India di Bukit Gantang.AJK Umno Tawar Diri Bertanding Di Bukit Gantang - Bernama

Akhirnya, bekas Ketua Penerangan Umno Bahagian Bukit Gantang Ismail Safian dipilih sebagai calon Barisan Nasional pada 14 Mac 2009.Ismail Safian Calon BN Bagi Bukit Gantang - Bernama Beliau merupakan Pengarah Sumber Manusia dan Khidmat Pengurusan Perbadanan Pengurusan Sisa Pepejal dan Pembersihan Awam Negara dan berasal dari Kampung Kubu, Bukit Gantang. Pada pemilihan UMNO bahagian pada 2008, Ismail tewas kepada Adun Trong Datuk Rosli Husin dalam pertandingan merebut jawatan Ketua Umno Bahagian Bukit Gantang.Ismail Saffian calon BN Bukit Gantang - MStar Online

Calon Pakatan Rakyat
Pada 9 Februari 2009, Pengerusi DAP Perak, Datuk Ngeh Koo Ham secara peribadinya mencadangkan PAS menimbang untuk meletakkan Datuk Seri Mohammad Nizar Jamaluddin sebagai calon pilihan raya kecil kawasan Parlimen Bukit Gantang.Nizar Patut Bertanding Di Bukit Gantang - DAP - Bernama Walau bagaimanapun, sehari selepas itu, Mursyidul Am PAS, Datuk Nik Abdul Aziz Nik Mat tidak bersetuju dengan cadangan DAP itu. Beliau yang masih menganggap Nizar sebagai Menteri Besar Perak, mengatakan tidak elok jika Menteri Besar menjadi Ahli Parlimen dalam masa yang sama.Nik Aziz Tidak Setuju Nizar Dicalonkan Di Bukit Gantang - Bernama

Walau bagaimanapun, akhirnya Presiden PAS, Datuk Seri Abdul Hadi Awang mengisytiharkan Datuk Seri Ir. Mohammad Nizar Jamaluddin sebagai calon PAS di Taman Kota Jaya di Simpang, Perak.Nizar, bekas MB Perak calon PAS di Bukit Gantang  - Bernama

Calon lain
Pada 17 Februari 2009, Ahmed Aki, seorang bekas pemimpin DAP Perak menawarkan diri untuk bertanding sebagai calon Bebas. beliau mengatakan calon Bebas adalah wakil rakyat yang paling sesuai bagi penduduk Bukit Gantang kerana calon yang mewakili parti politik hanya memberi masalah kepada rakyat. Sebelum ini beliau pernah bersaing merebut kerusi Dewan Undangan Negeri (DUN) Chemor pada Pilihan raya umum Malaysia 1982 dan DUN Aulong pada 1990 mewakili DAP.Ahmed Aki tawar diri calon Bukit Gantang - Utusan Online

Suasana pilihan raya
Pra pilihan raya
Pakatan Rakyat tidak berpuas hati dengan Kementerian Dalam Negeri menggantung dua akhbar Pakatan Rakyat selama tiga bulan. PR menganggap tindakan menggangtung akhbar rasmi PAS, Harakah dan akhbar rasmi PKR, Suara Keadilan secara langsung menghalang kempen media kedua-dua parti bagi menghadapi tiga pilihanraya kecil.Harakah digantung tiga bulan - Harakahdaily Kementerian Dalam Negeri berkata Harakah milik PAS dan Suara Keadilan milik Parti Keadilan Rakyat (PKR) didapati kerap kali mengeluarkan artikel yang mempersoalkan kedudukan raja-raja selain cenderung mengsensasikan berita-berita yang berunsur fitnah dan mengelirukan yang mewujudkan salah faham di kalangan masyarakat.KDN Gantung Permit Akhbar PAS Dan PKR - Bernama

Hari penamaan calon
Pegawai Pengurus Pilihan Raya Kecil P059, Parlimen Bukit Gantang, Datuk Mahmood Morshidi mengumumkan dan mengesahkan tiga calon bertanding iaitu dari Barisan Nasional, PAS dan calon Bebas. Majlis pengisytiharan tersebut dibuat di Dewan Majlis Perbandaran Taiping.Suasana Pilihan raya kecil Bukit Gantang - MStar Online

Kempen pilihan raya
Malaysiakini.com dalam rencana tanpa nama pengarang, mengecam Barisan Nasional kerana menggunakan tiga penari berpakaian seksi untuk memancing undi dalam satu majlis makan malam di Bukit Gantang. Ia mendakwa bahawa pemimpin UMNO Zahid Hamidi telah menghina kaum Tionghua dengan mendakwa persembahan seksi sebegitu adalah sebahagian daripada budaya kaum Tionghua dan ia diadakan bagi "menghormati" mereka.''' BN's sexy girls fish for votes.BN's sexy girls fish for votes (mirror).

PAS dan Pakatan Rakyat turut melihat pilihan raya kecil Parlimen Bukit Gantang sebagai referendum terhadap Barisan Nasional yang dituduh Pakatan Rakyat sebagai mengambil alih kerajaan negeri.Bukit Gantang: BN 'mohon restu rakyat' PAS kata referendum  - MStar Online

Malaysiakini dalam rencana tanpa nama pengarang, turut mendakwa penyokong Umno cuba mencabul petugas PKR pada 5 April 2009, dengan cuba melondehkan seluarnya di bilik gerakan Barisan Nasional.Petugas PKR dakwa cuba dicabuli penyokong Umno.

Akibat akhbar mereka digantung, PAS dan PKR masing-masing menerbitkan akhbar pengganti yang diberi nama Hujah dan Suara Keamanan.Akhbar PKR: P'raya kecil 'kubur BN' - Malaysiakini Para wartawan Harakah berkempen dengan memakai baju T hitam khas dengan logo "23.3 Gantung!" sepanjang hari bekerja sebagai tanda bantahan dalam tempoh tiga bulan tindakan tersebut termasuk semasa berkempen di Bukit Gantang. Walau bagaimanapun, selelah Perdana Menteri baru menjawat jawatannya pada 3 April 2009, larangan kedua-dua akhbar itu ditarik balik. Selain itu beliau juga membebaskan 13 tahanan ISA di Perak.Najib Mulakan Era Baru Dengan Membebaskan Tahanan ISA - Bernama

Kementerian Dalam Negeri (KDN) mengatakan isu pembunuhan Altantuya Shaariibuu dan keputusan Sultan Perak dilarang untuk dibangkitkan oleh parti-parti yang bertanding dalam kempen tiga pilihanraya kecil di Bukit Gantang, Bukit Selambau dan Batang Ai. Syarat baru itu dinyatakan sebagai perkara 3.5 dan 3.6. Syarat 3.5 mengatakan bahawa penceramah tidak boleh menghasut serta mempersoal keputusan yang dibuat oleh Institusi Raja manakala syarat 3.6 pula berkata 'tidak boleh sentuh isu Altantuya, isu perkauman dan isu keagamaan'. Dalam pada itu, syarat 3.7 pula berkata, 'kehadiran orang ramai adalah tanggungjawab pihak penganjur untuk mengawal mereka, jika kehadiran melimpah hingga di luar kawasan permit yang dipohon, pihak polis akan mengambil tindakan'.ALarangan sentuh isu Sultan Perak, Altantuya di 3 pilihan raya kecil - MStar Online

Mantan Perdana Menteri, Tun Dr. Mahathir Mohamad membuat penampilan sulung membantu calon BN di Institut Kemahiran Mara Sungai Petani setelah menyertai UMNO selepas Perdana Menteri baru, Datuk Seri Najib Razak mengangkat sumpah jawatan.Lebih 5,000 Lepas Rindu Dengar Ucapan Tun Dr Mahathir Di IKM - Bernama

Hari pengundian
Hanya calon BN, ismail Safiam yang boleh mengundi pada pilihan raya kali ini. Beliau dan isterinya berbuat demikian di SK Panglima Bukit Gantang pada 9.05 pagi.Suasana Pilihan raya Parlimen Bukit Gantang - MStar

Keputusan pilihan raya

 Rujukan 

Kategori:Pilihan raya kecil persekutuan di Malaysia
Kategori:Pilihan raya kecil selepas pilihan raya umum Malaysia 2008
P
Kategori:Pilihan raya 2009 di Malaysia